Спецыфікацыя дыягнастычнай работы № 1   
да раздзела «Значэнне слова»

|  |  |  |  |  |
| --- | --- | --- | --- | --- |
| Пытанні і заданні | Уменні, якія правяраюцца | Варыянты адказаў і/або іх апісанне.  Крытэрыі ацэньвання  адказаў | Тып задання | Коль-  касць балаў |
| 1. Знайдзіце  і падкрэсліце  ў тэксце сказы, якія пацвярджаюць, што Верабейка хоча быць ветлівым. | Знаходзіць  у тэксце інфармацыю, прадстаўленую ў відавочным выглядзе, якая пацвярджае пэўны факт. | Ты мне іх назаві, а я вывучу, — папрасіў Верабейка.  … а Верабейка словы ветлівасці стаў вучыць. Усе-ўсе вывучыў, да адзінага, так, як было напісана.  1 бал — правільна знойдзены і падкрэслены ўсе сказы.  0 балаў — адказ няправільны або заданне не выканана. | ВА | 1 |
| 2. У якой частцы казкі ёсць пацвярджэнне таго, што Верабейка клапоціцца пра іншых, спачувае? Выберыце  і адзначце «✓» правільны адказ.  □ Частка, у якой расказваецца пра сустрэчу  з Варонай.  □ Частка, у якой расказваецца пра сустрэчу  з Сінічкай.  □ Частка, у якой расказваецца пра сустрэчу  са Шпаком. | Знаходзіць  у тэксце інфармацыю, прадстаўленую ў відавочным выглядзе, якая пацвярджае пэўны факт. | Частка, у якой расказваецца пра сустрэчу са Шпаком.  1 бал — адказ адзначаны правільна.  0 балаў — адказ няправільны або заданне не выканана. | ВА | 1 |
| 3. Што з’яўляецца доказам таго, што Верабейка сапраўды засвоіў ветлівыя словы? Запішыце адказ. | Аналізаваць  і інтэр-прэтаваць інфармацыю, рабіць вывады. | Магчымы розныя фармулёўкі адказу.  Напрыклад:  Верабейка ўмее ўжываць ветлівыя словы ў залежнасці ад сітуацыі. Верабейка правільна ўжывае іх пры сустрэчы са знаёмымі.  1 бал — адказ сфармуляваны правільна.  0 балаў — адказ няправільны або заданне не выканана. | РА | 1 |
| 4. З якой мэтай напісаны тэкст? Выберыце  і адзначце «✓» правільныя адказы.  □ Пазнаёміць  з ветлівымі словамі;  □ расказаць пра птушак;  □ паказаць сітуацыі, у якіх неабходна ўжываць ветлівыя словы;  □ расказаць пра Верабейку. | Уменне вызначаць асноўную думку тэксту. | Пазнаёміць з ветлівымі словамі;  паказаць сітуацыі, у якіх неабходна ўжываць ветлівыя словы.  1 бал — правільна адзначаны два адказы.  0 балаў — правільна адзначаны толькі адзін адказ, адказ няправільны або заданне не выканана. | ВА | 1 |
| 5. У тэксце сустракаюцца ветлівыя выразы і словы. Выберыце тыя  з іх, якія можна ўжываць пры сустрэчы  і развітанні. Запоўніце табліцу. | Прымяняць веды для рашэння вучэбна-практычных задач; размяркоўваць словы і выразы па групах. | |  |  | | --- | --- | | **Пры сустрэчы** | **Пры**  **развітанні** | | Добрай раніцы | Наведвайцеся часцей | | Добры дзень | Бывайце  здаровы | | Прывітанне | Усяго найлепшага | |  | Да скорай сустрэчы | |  | Добрай ночы |   3 балы — заданне выканана поўнасцю правільна.  2 балы — правільна падабраны і размеркаваны  5-7 выразаў.  1 бал — правільна падабраны і размеркаваны 2-4 выразы.  0 балаў — заданне не выканана, выканана няправільна, размеркаваны правільна адзін выраз. | КА | 3 |
| 6. Падбярыце  і запішыце назву да казкі. | Падбіраць загаловак  да тэксту. | Магчымы розныя варыянты адказу.  Напрыклад: «Ветлівыя словы», «Як Верабейка вывучыў ветлівыя словы»  і інш.  1 бал — прапанавана назва, якая адпавядае зместу казкі.  0 балаў — прапанавана назва, якая не адпавядае зместу казкі, або заданне  не выканана. | КА | 1 |
| 7. Міша атрымаў заданне дапоўніць верш Уладзіміра Андрэевіча Паўлава ветлівымі словамі, якія сустрэліся  ў тэксце вышэй. Дапамажыце хлопчыку выканаць заданне. | Прымяняць веды для рашэння вучэбна-практычных задач:  правільна ўжываць ветлівыя выразы  ў залежнасці  ад кантэксту. | — Калі ласка!  — Дзякуй!  2 балы — правільна падабраны два ветлівыя выразы.  1 бал — правільна падабраны адзін ветлівы выраз.  0 балаў — адказ няправільны або заданне не выканана. | КА | 2 |
| 8. Да чаго заклікае Уладзімір Андрэевіч Паўлаў  у вершы? Сфармулюйце адказ.  Быць \_\_\_\_\_\_\_\_\_, \_\_\_\_\_\_\_\_, \_\_\_\_\_\_\_. | Абагульняць  і інтэр-прэтаваць інфармацыю. | Быць шчодрым, гасцінным, удзячным.  3 балы — правільна зроблены тры вывады.  2 балы — правільна зроблены два вывады.  1 бал — правільна зроблены адзін вывад.  0 балаў — адказ няправільны або заданне не выканана. | КА | 3 |
| 9.  Уявіце, што вам неабходна звярнуцца да супрацоўніка бібліятэкі, каб знайсці патрэбную кнігу. Дапоўніце размову неабходнымі выразамі. | Правільна ўжываць ветлівыя выразы ў залежнасці  ад кантэксту; будаваць выказванне  з захаваннем нормаў этыкету. | — Добры дзень! (Добрай раніцы! Добры вечар!) Скажыце, калі ласка, дзе…  – Дзякуй (дзякую, вялікі дзякуй, шчыра ўдзячны)  за дапамогу!  3 балы — правільна падабраны тры ветлівыя выразы.  2 балы — правільна падабраны два ветлівыя выразы.  1 бал — правільна падабраны адзін ветлівы выраз.  0 балаў — адказ няправільны або заданне не выканана. | КА | 3 |
| 10. Пра якога чалавека можна сказаць, што ён ветлівы? Запішыце адказ. | Разважаць  з апорай на тэкст і ўласны вопыт. | Магчымы розныя фармулёўкі адказу.  Напрыклад:  Пра чалавека, які ведае  і правільна ўжывае ветлівыя словы. Пра чалавека, уважлівага да іншых. Пра чалавека, які ведае і захоўвае правілы паводзін.  2 балы — прыведзены некалькі аргументаў.  1 бал — прыведзены адзін аргумент.  0 балаў — заданне не выканана або адказ няправільны. | РА | 2 |

Узроўні размеркавання вынікаў

|  |  |  |
| --- | --- | --- |
| **Рэпрадуктыўны (1, 2 пытанні)** | **Прадуктыўны (3, 4, 5, 6, 7, 8 пытанні)** | **Творчы (9, 10 пытанні)** |
| 1–2 балы | 3–13 балаў | 14–18 балаў |

Спіс выкарыстаных крыніц

1. Якімовіч, А. М. Ветлівыя словы: казкі : для дзяцей малодш. шк. узросту / А. М. Якімовіч ; маст. М. Навіцкая. — Мінск : Народная асвета, 2019. — 39 с.

2. Паўлаў, У. А. Хто знае — адгадае: вершы, забаўлянкі-пазнаванкі, загадкі, казкі : для дзяцей / У. А. Паўлаў. — Мінск : Юнацтва, 1997. — 112 с.

3. Паўлоўская, В. І. Мова: цікава і займальна / В. І. Паўлоўская. — Мінск : Народная асвета, 1989. — 221 с.